No. 6

, Ացուկո Ասանոյի Լայթ-նովելների սերիա, որը հրատարակվել է 2003 թվականից մինչև 2011 թվական։ Ստեղծագործության սյուժեով, ռեժիսոր Կենդզի Նագասակիի գլխավորությամբ, Bones ստուդիան ստեղծել է անիմե սերիալ, որի ցուցադրումը կայացել է 2011 թվականի հուլիսից մինչև սեպտեմբեր ամիսներին Fuji Television հեռուստաընկերության noitaminA ծրագրի ընթացքում։ 2011 թվականի հունվարից Շոջո ամսագրի Aria «Կոնդանսյա» հրատարակչությունում թողարկվել է լայթ- նովելի մանգա տարբերակը. նկարիչն է եղել Հինոկի Կինոն։

Սյուժե 
Սյուժեի գործողությունները կատարվում են 2013 թվականին։ Իր տասներկու ամյակի նախօրյակին Սիոնը, ով ապրում է № 6 թաղամասում, հանդիպում է փախուստի մեջ գտնվող տղայի Նեդզումի անունով։ Նա կերակրում է նրան և թույլատրում է մնալ իր տանը։ Հաջորդ օրը Նեդզումին թաքնվում է, իսկ հանրային անվտանգության բյուրոյի աշխատակիցները այցելում են Սիոնի և նրա մայրիկի՝ Կարանի տուն։ Հանցագործին օգնելու համար ընտանիքին զրկում են մի քանի արտոնություններից և տեղափոխում են ապրելու ոչ այդքան հարմարավետ թաղամաս։

Չորս տարի անց № 6 թաղամասում սկսում են տարօրինակ մահեր լինել, հանկարծակի ծերությունից։ Սիոնը կարծում է, որ այդ ամենում մեղավոր է կառավարությունը, այլամտածության համար նրան ձերբակալում են և հանցագործ են համարում, բայց բանտ գնալու ճանապարհին երիտասարդին օգնում է Նեդզումին։ Նրանք երկուսով սկսում են ապրել № 6 սահմաններից այն կողմ, Արևմտյան թաղամասում։ Վերջ ի վերջո նրանք որոշում են վերացնել № 6 թաղամասը, որի համար ներթափանցում են ուղղիչ հաստատություն։

Հերոսներ 
Սիոն(紫苑, բառացիորեն՝ Մանուշակագույն ծաղիկ)}} — գլխավոր հերոս, մի տղա (առաջին սերիայում 12 տարեկան, մնացածներում 16 տարեկան), ում ամբողջ կյանքում դաստիարակել են, որպես էլիտայի ներկայացուցիչ (նրա քաղաքացիական համարն է՝ Qw-55142): Ծնվել է 2001թվականի սեպտեմբերի 7- ին։ Ապրում էր No. 6 էլիտար թաղամասում։ Իր տասներկուերորդ ծննդյան օրը փրկում է երիտասարդի, ով իրեն անվանում էր Նեդզումի և ով փախչել էր քաղաքային բնակավայրերի պաշտպանության վերահսկողությունից։ Չորս տարի անց Սիոնը սկսում է նկատել, որ 6- րդ թաղամասում ինչ- որ տարօրինակ բան է կատարվում, քաղաքին չվստահելու համար նրան ձերբակալում է հանրային պաշտպանության բյուրոն, բայց երիտասարդին օգնում է Նեդզումին։ Նրանք երկուսով փախչում են քաղաքից, դեպի Արևմտյան թաղամաս։ Սիոնի մարմնում հայտնաբերում են մակաբույծ, որը ավելի վաղ կործանել է իր գործընկերոջ կյանքը, Նեդզումին հասցնում է հեռացնել մակաբույծին, միայն թե Սիոնի մազերի և աչքերի գույնը փոխվում է, ինչպես նաև մնում է հետ ամբողջ մարմնի վրա։ Սիոնը ցանկանում է փրկել 6- րդ թաղամասի բնակիչներին, բայց չկարողանալով այնտեղ վերադառնալ, սկսում է ապրել Նեդզումիի հետ և աշխատել Ինուկասիի մոտ, խնամում է նրա շներին։
Սեյու- Յուկի Կադզի

Նեդզումի (ネズミ, բառացիորեն՝ Առնետ) — գլխավոր հերոս (առաջին սերիայում 12 տարեկան, մնացածներում 16 տարեկան), անտառային քաղաքի (ժողովուրդ, ով երկրպագում էր Էրիուրասին) միակ ողջ մնացած ներկայացուցիչը, VC հանցագործ, նա փախչել է վերահսկողությունից (նրա համարն է՝ VC-103221): Պատահականորեն հանդիպել է Սիոնին, երբ փոթորիկը բացում է պատուհանը. երիտասարդը կերակրում է նրան և թաքցնում է։ Կատարվածից հետո Նեդզումին անհետանում է չորս տարով, բայց պարբերաբար հետևում է Սիոնին։ Հետագայում փրկում է նրան հանրային անվտանգության բյուրոյի աշխատակիցներից և սկսում է ապրել նրա հետ Արևմտյան թաղամասում։ Նա ունի առնետ, որը լրտեսում է նրա համար կամ նամակներ է հասցնում Սիոնի մայրիկին։ Վաստակում է կյանքի համար, թատրոնում կանանց դերեր խաղալով, Եվա մականունով։ Սիրում է գրքեր կարդալ (ավելի շատ հետաքրքրվում է Շեքսպիրով) և մեջբերել հատվածներ նրանցից։
Սեյու- Յոսիմասա Հոսոյա

Սաֆու (サフ) — Սիոնի մանկության ընկերուհին, սիրահարված է նրան (նրա համարն է՝ SSC-000124GJ): Ծնվել է 2001 թվականի հունիսի 12- ին։ Ապրում էր տատիկի հետ, տեղափոխվում է 5- րդ թաղամաս, բայց վերադառնում է, երբ իմանում է տատիկի մահվան մասին։ Իմանալով, որ Սիոնին հանցագործ են անվանել, որոշում է գնալ նրա հետևից Արևմտյան թաղամաս, բայց նրան բռնում է հանրային պաշտպանության բյուրոն, նրա և Էրիուրիասի վրա փորձարկումներ կատարելու նպատակով։

Կարան (カラン) — Սիոնի մայրը։ Այն բանից հետո, երբ իրեն և իր որդուն արտաքսում են № 6 թաղամասից, Նեդզումիին օգնելու համար, բացում է հացաբուլկեղենի խանութ։ Որդու ճակատագրի մասին իմանում է Նեդզումիի շնորհիվ, ում առնետը նրան հաղորդագրություններ են բերում Նեդզումիից։

Ինուկասի (イヌカシ) — կին, ում դաստիարակել է շունը։ Նա ունի շատ շներ, ովքեր հասկանում են տրամադրությունը և կատարում են տիրոջ հրամանները։ Ունի հյուրանոց աղքատների և անապահովների համար, տալով իր շներին։ Շների միջոցով տեղեկություններ է իմանում, որը վաճառում է հետաքրքրվող դեմքերին։ Սիոնին վերցնում է աշխատանքի, որպես շուն լողացնող։

Ռիկիգա (リキガ) — Արևմտյան թաղամասի բնակիչներից։ Աղջիկներ է տրամադրում № 6 թաղամասի պաշտոնիաներին, որը թույլատրում է նրան ապրել ուրիշներից լավ։ Նրան շատ է դուր գալիս Եվան, Նեդզումիի բեմական կերպարը։ Ցույց է տալիս ծնողական հոգատարություն Սիոնի համար, քանի որ սիրել է Կարանին, Սիոնի մայրիկին։

Անիմե սերիալ 
Բացման երաժշտական ստեղծագործություն է՝ «Spell» (կատարում է՝ Lama- ն), փակում է՝ «Rokutōsei no Yoru» (Aimer) երգով։

Արձագանքներ և քննադատություն 
«АниМаг» ամսագրի գրախոսի կարծիքով, No. 6 հենց առաջին սերիայից սկսում է իրադարձություններ խիտ հոսք, «սյուժեի հանգույցները, չնայած, որ շատ արագ են տեղի ունենում, բայց միևնույն է պահպանում է համաչափությունը և գծայնությունը», իսկ սերիալի անիմացին հիշեցնում է Bones ստուդիայի մեկ այլ աշխատանք՝ Darker than Black- ը։

2011 թվականի ամառային անիմե սեզոնի նորությունների մեջ, հեռուստատեսության վարկանիշով No. 6- ը երկրորդն էր, մեկ այլ Bunny Drop անիմեից հետո, միջին 2, 1 % ցուցանիշով լսարանում։

Ծանոթագրություններ

Արտաքին հղումներ 
 Официальный сайт 
 No. 6   на сайте компании Aniplex.

Անիմե
2003 վեպեր